**Referat fra styremøte i FF-HiOA 13. november 2017**

Til stede: Erik Dahlgren, Eldbjørg Schön, Gyrid Vikøren, Ismail Hassan, Anne-Catrine Wolden, Hilde Sylliaas og Arve Angen (referent).

Dagsorden og referat fra forrige styremøte ble godkjent.

**1.IDF-saker v/Erik**

*1.Godkjenning av dagsorden*

Styret hadde ingen kommentarer til dagsorden.

*2.Partssamensatt arbeidsgruppe for organisasjonsendringer*

Gruppen skal utrede og foreslå en ny modell for saksbehandling ved organisasjonsendringer. Erik deltar i gruppen for FF.

*3.Organisering av Avdeling for IKT.*

Styret mener dette er en forhandlingssak, og ikke en drøftingssak. Saken bør derfor opp på nytt.

Gyrid har snakket med våre medlemmer i avdelingen. De melder at det har vært en grundig prosess, men at det mangler en risikoanalyse.

Styret mener det først bør undersøkes om det er mulig å finne interne kandidater til alle de nye foreslåtte stillingene.

*4.Virtuell assistent – prosjekt ved Avdeling for økonomi.*

Informasjon skal ettersendes. Erik videresender til styret når han får dette.

*5.Revisjon av særavtale om gruppetillegg mm.*

Denne saken virker grei.

*6.Oppfølging av HA-seminar*

Saken handler om Difis nettkurs «Samarbeid og medbestemmelse – for ledere og tillitsvalgte», og hvordan vi skal bruke kurset videre.

*7.Administrasjonen orienterer*

Det vil bli en orientering om Administrasjon for fremtiden på idf-møtet.

HiOAs lønnspolitikk skal revideres. Avd. HR foreslår at dette arbeidet gjennomføres tidlig vår 2018, noe styret synes er bra.

Campus Lillestrøm skal være en fast orienteringssak på idf-møtene fremover. Knut Patrick Hanevik er forhindret fra å komme på møtet, men han mener arbeidet heller ikke har kommet langt nok til at det er noe å orientere om på dette møtet. Vi må her spørre om tillitsmannorganisasjonene er representert i gruppa til Hanevik, og hvordan denne gruppen skal organiseres og jobbe fremover.

*8.TMO orienterer.*

Vi orienterer om medlemsmøte, ou-seminar i Gdansk og juletapas på Kjeller.

**2.Status campus Kjeller v/Erik**

Styret mener det kan være problematisk at de to arbeidsgruppene, den som ser på det faglige innholdet, og den som ser på lokasjon, tilsynelatende arbeider uavhengig av hverandre.

Hilde er med i lokaliseringsgruppen som representant for tillitsmannsorganisasjonene.

**3.Status Administrasjon for fremtiden v/Erik**

Styret mener det er uheldig at det ikke er satt penger til kompetanseheving for de ansatte, noe også andre reagerte på da det var allmøte om Administrasjon for fremtiden.

**4.Ou-søknader 2018 v/Eldbjørg**

Ou-søknadene skal sendes inn denne uken. Det legges ikke opp til noe mer aktivitet enn vanlig.

Det søkes blant annet om seminar for alle medlemmer til Kiel, seminar for medlemmer i styrer, råd og utvalg i San Sebastian, halvdagsseminar om lokale forhandlinger, styreseminar i juni og i august og juletapas på Kjeller.

Styret hadde ingen merknader til søknadene.

**5.Status ressurser til tillitsvalgte v/Erik og Arve**

Styret kommer tilbake til denne saken senere.

**6.Økonomi v/Arve**

Den økonomiske situasjonen i klubben er god. På enkelte poster i budsjettet for 2017 er det mye penger igjen.

**7.Styremøte i desember v/Eldbjørg**

Etter styremøtet går vi ut og spiser på restaurant Nøkken. Eldbjørg sender ut invitasjon på mail.

**8.Juletapas Kjeller v/Eldbjørg**

Styremedlemmene oppfordres til å stille og å til å hjelpe med avviklingen av arrangementet. Arve sender ut innbydelse på mail og reserverer rom.

**9.Innspill til tema på sektorseminar for høgskolene v/Eldbjørg**

Det kom et par forslag på saker til seminaret: Bør alle UF-stillinger lyses ut internasjonalt, og er det riktig at det ikke bør være krav om norskkunnskaper i utlysningstekst? I UH-loven stilles det krav til bevaring av det norske fagspråket.

**10.Høring om bruk av kontingentmidler v/Erik**

Styret mener det er nødvendig med retningslinjer for bruken av driftsmidler i lokallagene, og at lokallag ikke bør bruke driftsmidler til veldedige formål.

**Eventuelt**

Hilde tok opp en sak fra Fak. HF.